**Қостанай облысы әкімдігі білім басқармасының**

**«Денисов ауданы білім бөлімінің № 1 Денисов жалпы білім беретін мектебі» КММ Қазақ тілі мен әдебиеті мұғалімі**

**Педагог – модератор**

## Срымова Жанна Мулдахметовна

# Қазақ тілі сабағындағы тиімді әдіс-тәсілдері

Мектепте тіл-әдебиетті оқытуда ұстаздар алдында оқушыларды адамгершілікке тәрбиелеу, ұлттың руха- ни саласын қалыптастыру, олардың әдебиетке деген құштарлығын ояту,әсемдікке баулу, шығармашылық қабілетін арттыру, ақыл-ойын, сөздік қорын, тілін да- мыту міндеті қойылған.

Әрине, мұны еліміздің егеменді мемлекет болуы- мен байланысты халқымыздың тілін, мәдени-рухани қазыналарын жете меңгерген білімді, іскер ұрпақ тәрбиелеу қажеттіліктерінен де туындап отырған уақыт талабы деп түсінген жөн.

Шәкірттің жеке тұлға ретінде дамуына ұстаздың өткізген әрбір сабағы шешуші рөл атқарады.Оқушы білімінің сапалы болуы ұстазының дәріс беру шеберлігі мен жаңа технологияны тиімді пайдалана білуіне, яғни кәсіби құзіреттілігіне тікелей байланы- сты.Оқушы үшін мектепте оқытылатын әрбір пәннің орны ерекше.Ал оқушының пәнге қызығушылығын арттыру үшін әр сабақты дұрыс ұйымдастыру, педагогикалық шеберлікті үнемі ізденістермен жаңартып отыру әр ұстаздың міндеті болу керек. Ол:

-Күнделікті сабақты таңқаларлықтай өткізу (Әсіресе сабақтың кіріспе бөлімінің ерекше ұйымдастырылуы, бұрын соңды болмаған ойын түрлерін қолдану,сөзжұмбақ, ребустар пайдалану, проблемалықпен оқыту, өмірмен ұштастыру, әрбір оқушының шығармашылықпен жұмыс істеуіне жағдай жасау)

-Қиынның қисынын келтіру,күрделіні тартымды, аса сезімталдықпен айту

-Қысқа,нұсқа негізділікке үйрету

Ал оқыту сапасын арттыруда мұғалім:

-Жаңа дидактикалық әдістерді қолдану,

-Сабақтың түрі мен әдістемелерін өзгертіп отыру.

-Оқушының білімін, іскерлігін, дағдысының жетістігін дамыту

-Оқушының сайыстарға, олимпиадаларға, ғылыми конференцияларға қатысуына белсендіру.

Ал оқыту мен ақыл-ойды дамыту-біртұтас педагогикалық процесс.Оқу-тәрбие жұмысы баланың іс-әрекетін, қабілетін қалыптастырады. Алайда адам тумысында 100 ℅ қабілетті болмайды, жүре келетәжірибе жинақтаудың, еңбектенудің,ойланудың нәтижесінде қабілеттілікке ие болады.Ғалымдардың зерттеуінше: 3℅-талантты,15 ℅-қабілетті,15℅-

 қабілеті төмен, 67℅-қарапайым болып келеді екен.

Сыныптағы бір оқушының өз қатарынан зерек, ұғымтал,үздік атануы, кей баланың оқу материалын баяу, самарқау қабылдауы қабілеттің даму, жетілу сапасының түрліше болуына да байланысты. Әдебиет пәнін меңгертуде ақыл мен ес, байқағыштық және дамыған эстетикалық сергек сезімталдық, мәнерлеп оқу, жатық сөйлеу, ойын тартымды жеткізе білу тәрізді қабілет белгілері мен біліктіліктері жатады. Мәселен музыканы қалаған балада есту қабілетінің

, сурет салуға құмар оқушыда көру қабілетінің ба- сым болатындығы мәлім. Сондықтан оқушы бой- ында иненің жасуындай болса да оқуға ынтасы мен бейімділігі байқала қалған күнде оны дұрыс арнаға салу қажет. Тіл-әдебиет сабақтарында оқушылардың танымдық-белсенділіктерін арттыруда-деңгейлеп- саралап оқыту, проблемалық сұрақтар арқылы дамы- та оқыту, оқытуды өмірмен ұштастыру,әр оқушының шығармашылықпен жұмыс істеуіне жағдай жасау ба- сты әдістердің бірі. Сондықтан да әр сабақтың басты міндеті-білім алушының танымдық құзырлылығын дамыту. Ол үшін мыналарды ескеру қажет:

-Оқушының материалды қабылдау ерекшелігін ескеру.

-Оқыту үрдісіндегі ашықтық, еркіндік.

-Оқушының тұлғалық қасиетін қалыптастыру

-Жеке дара оқыту үрдісін ұйымдастыру. Танымдық қабілетті арттырудың жолдары:

-Ақпаратты өмірмен ұштастыру, байланыстыру

-Мәселелік жағдаятты туғызу.

-Әдеби, ғылыми-көпшілік әдебиеттерді қолдана білу

-Салыстыру, талдау, жинақтауды үйрету

-Ғылымның, техниканың дамуы.

Жоғары сыныптарда әр пәннің оқушыларға бе- рер танымдық тәрбиесі мол десек, соның ішінде қазақ тілі мен әдебиеті пәндерінде оқушылардың ақыл-ой, танымдық қабілетін дамыту мүмкіндігі зор. Оқушыларға танымдық тәрбие берудің алғашқы баспалдағы деп оқытудағы саналылық принципін атауға болады, себебі әдебиетті оқыту барысында тәрбиелік міндеттердің де шешілетіні белгілі.

Әдеби шығармаларды меңгерудегі саналылық оқушының дүниетанымдық көзқарасының, мінез- құлқының қалыптасуында маңызды орын алады.

Табиғат құбылыстарының, қоғамдық-әлеуметтік өмірдің мәнін, заңдылықтарын терең түсінудегі өздігінен өзінің білім дағдылары мен іскерлігін жетілдірудегі оқушының әрбір қадамы оның дүниетанымые кеңейте түседі.Сондықтан өтілгелі отырған тақырыппен сабақтаскелетін қызықты оқиғалар, ақын-жазушылар өмірінен қосымша мәліметтер, естеліктер,тарихи-деректі әңгімелерді қызықты етіп әңгімелеу немесе оқушылардың өздерінің олармен танысуына кеңес беріп отыру үнемі қажет. Мұндай жұмыс олардың пәнге деген қызығуын арттырады, әдеби шығармаларды оқу, өмірбаянждары туралы естеліктерді іздене жүріп оқу баланың өмір талабына айналады, сөйтіп оның азаматтық қалыптасуына әсер етеді. Әдеби шығармаларды өту барысында оқушыны творчестволық іскерлікке бау- лу, әртүрлі құбылыстарды, оқиғаларды, адамдардың пиғыл-әрекеттеріндегі ерекшеліктерді байқай білуге және олар жөнінде қорытынды жасай білуге үйрету танымдық тәрбиенің басты құралы деуге болады. Жоғары сыныптарда оқушылардың көркем туындыны қабылдаулары да жас ерекшелігіне байланысты бола- ды.Бұл жастағылар өздерін еркін сезінеді.Әр баланың өзінің сүйетін жанры, тақырыбы айқындалады. Оқығандарына сынмен қарайды, оны өмірді түсінудің бір құралы деп қарайды, сондықтан одан өз сауалына жауап іздейді., кейде тауып та жатады.

Мысалы, 9-сыныптың әдебиеті-тұнып тұрған қазақтың өмірін, салт-дәстүрін, адамгершілік, елжандылық, эстетикалық қадір-қасиеттерді танымдық тұрғысынан тәрбиелеуге арналған тұнық бастау. Бір жыл бойына ауыз әдебиетінің небір шұрайлы түрлерімен сусындаған оқушы «Айтыс» бөліміне келгенде, өзі де ақынжанды адамға қалай айналғанын сезбей қалады. «Біржан мен Сара» айты- сын өткен кезде дебат сабақтардың ерекшелігі немесе оқушылар ізденісіндегі «Жанбота» әнінің, «Ұрланған шідер» , «Ләйлім шырақ» әндерінің шығу тарихын зерттеулері де сабақтың тағлымдық мәнін аша түседі. 10-сыныптағы тақырыптардың да танымдық тағлымдары өте мол. Шоқанның хаттарыныан оның еліне сүйіспеншілігін, жанашырлығын көріп , бала- лар соған ұқсағысы келсе, жолсапарлық әңгімелерінің дүниетанымдық әсерлеріне сүйсініп, Шоқан ту- ралы жазылған әдеби шығармаларды тауып алып,

шығармалар жинағын құмарта оқиды.

Абайдың әр өлеңі, поэмалары, қара сөздері дүниеге ашылған есікпен тең. Абайдың өлеңдерін тақырыптары бойынша өздері топтау барысында Венн схемасын ұтымдылықпен қолданып, модель- деу арқылы өздері кейде өзі үшін «жаңалық» та ашып жатады., аудармаларын салыстыра талдау ба- рысында көркем аударманың өзі әртүрлі болатынын, түпнұсқаға жақын немесе еркін аударма болатынын өте жақсы айырып жатады, поэтикалық талдаудан соң оқушылардың өздері де бір саты жоғарылап қалғандай боп қалады.Кейбір оқушылар шығарманы ғана түйіндеп қоймай, соған ұқсас басқа бір оқығанын да қоса әңгімелеп, таным көкжиегінкеңейте түседі.

11-сынып оқушылары үшін танымдық тәрбие негізі

дәстүрден тыс сабақтармен байланыста жүргізіледі. Семинар, баспасөз-конференция сабақтары, кей- де оқушылардың сабақты өздері жүргізулері оларға қосымша мәліметтер берумен бірге, өмірге басқаша көзқараспен қарауды үйретеді. Сонымен қатар қазақ тілі сабақтарындағы 9-10-сыныптағы ресми құжаттарды жасауға үйренулері де танымдық тәрбие береді деп ойлаймын., себебі әр құжат реквизитінің өз орнында болуын, әр интервалдың дұрыс сақталуын білу елбасының жастар туралы айтқанына сай, ертеңгі ел қамын ойлайтын әр азаматтың ресми құжатты еркін меңгеруіне жағдай жасайды.

Қазақ тілі сабақтарында сөз бен сөйлемді, тұрақты тіркес пен мәтінді меңгерту үшін оқушыға ой салу, ойланту, өз пайымын тіл арқылы дәл, нақты,шешен жеткізе білуге жетелеу ұстаз тарапынан көп ізденісті қажет етеді. Осы тұрғыдан келгенде Қанипа Бітібаеваның «Ой салу-ұстаз тарапынан, ойлану- шәкірт тарапынан, ойланту-ұстаз тарапынан, шешімге келу-оқушы тарапынан болу керек» деген пікірінің психологиялық жағынан дұрыс тұжырым екендігін атай кеткен жөн.Өйткені таным үдерісі ұстаз бен оқушының бірлескен іс-әректі арқылы жүзеге асады.

Қазақ тілі мен әдебиетін оқыту барысында оқушылардың танымдық қызметін белсендіу-білім мазмұнын тереңдетеді, қоғамдық әлеуметтік өмір мен ғылым-білімді ұштастыра келіп шәкірттің дүниетанымын кеңейтеді., өзінше ой-пікір түйіндеуге үйретеді.

Қазіргі заман талабына сай әлемде техниканың әр түрін ойлап, оны меңгеруіне байланысты мемлекетіміз Қазақстанда білім берудің жаңа жүйесін жасап, әлемдік білім беру кеңістігіне енуге бағыт алуда яғни білім берудің жаңа мазмұны пайда болуда.

Білім беру мазмұны жаңа біліктілікпен, ақпараттарды қабылдау қабілеттерінің дамуымен, ғылыми шығармашылық және нарық жағдайында білім беру бағдарламаларының нақтылануымен баи түсуде.

Баланың жеке басын тәрбиелеуде, оның жан дүниесінің рухани баюына, оның тұлға ретінде қалыптасуына көңіл бөлінуде.

Сол үшін оқыту технологиясын жетілдіру қажеттілігі туындайды. Оқыту технологиясы педагогикалық әдістерге негізделген.

1960 жылдары шетел зерттеушілері

«Педагогикалық технология» терминін енгізді.

«Педагогикалық технология дегеніміз – тәжірибеде жүзеге асырылатын белгілі бір педагогикалық жүйенің жобасы, ал педагогикалық жағдайларға сай қолданылатын әдіс, тәсілдер – оның құрамды бөлігі ғана».

Қазақстанда білім беруді реформалау жүзеге асы- рылуда.

Бұрын Лысенкованың «алдын ала оқыту», Шаталовтың «инсентивті оқыту (тірек сигналын пай- далану арқылы)», Эрдниевтің «ірі блоктан оқыту, мәселелік оқыту» т.б. оқыту технологиясы пайда болса, енді соңғы жылдары оқытудың модельдік технологиясы, В.Монаховтың, Дьяченконың

«оқытудың ұжымдық тәсілі», Ж.Қараевтың

«оқытуды дербестендіру» ұстанымына негізделген педагогикалық компьютерлік технологиясы мектеп- терде қолданып жүр.

Біз соның ішінде «Сыни тұрғыдан ойлану» техно- логиясын сабақта қолдану туралы және оның қолдану әдіс – тәсілдеріне тоқталамыз.

Оқытудың бұл технологиясының ерекшелігі – сабақта оқушылардың танымдық қабілеттерін және танымдық процесстерін дамытуға бағытталады.

Қазір мектептерде қолданылып жүрген жаңа тех- нологияларды саралап, оқытудың негізін таратайық.

ЖАҢА ПЕДАГОГИКАЛАҚ ТЕХНОЛОГИЯЛАР

(Оқыту технологияларының классификациясы) І.Білім алуда іздену технологиясы

ІІ. Саралап – деңгейлеп, дамыта оқыту технологи- ясы

ІІІ. Дербес оқыту технологиясы 1.Оқыту, бейімдеу жүйесі.

1. Дербес оқыту.
2. Жобалап оқыту.
3. Тірек сызба арқылы оқыту. 5.Ақпараттық оқыту.
4. Ұжымдық тәсілмен оқыту.
5. Модулдік оқыту. 8.Мәселелік оқыту.

Оқыту кезінде тек бір-бірімен байланысты мәселелер ғана кіреді, белгілі бір жүйе арқылы , яғни белгілі құрлымнан құралады.

Сабақты құрастырған кезде, оның мазмұнының байланыстығы, логикасы, элеметтерінің бірөбірімен өзара байланыстығы және олардың бірөбірінен дара- лануы, ажыратылуы, ерекшелігі негізге алынады.

Сабақта жалпы мазмұнға кіретін негізгі мәселелер мен олардың ішкі бөлшектерін , кіші мәселелерін жүйелі түрде көрсетіп, оны мұғалім үшін де, оқушы үшін де нақтылы түрде көрсетіп беру.

Мұғалім мәтінді қандай тәртіпте оқыту керектігін білсе, оқушы сабақтан нені білуге, қандай жұмысты жасау керек екенін біледі.

Материалды сұрыптау, таңдау – оқыту мақсатына байланысты.

Оқу моделінде оқу мазұны азайту және оқушылардың қабілетіне байланысты құру. Соны- мен қатар мәтін оқулықтағы тақырыпқа сай етіп құрылады.

Реттеу, жүйелеу – оқулықтағы материалдың мөлшері мен жаттығудың, бақылаудың нысандарын алдын ала анықтайды. Материалды реттеуге негізгі екі талап бар;

1. Тілдік фактлерді меңгеруді жүйелілікпен күрделендіру.

а) Сөздікті меңгеру.

ә) Жаңа сөздермен сөздік қорын пайдаланып, сөйлем құрау.

б) Грамматикалық ережелерді тиімді пайдалана отырып, сөйлемдегі сөздердің орын тәртібін білу.

в) Қазақ тіліне тән дыбыстарды дұрыс айта оты- рып, өз ойларын жеткізе білу және сауатты жаз білу.

1. Коммуникаивті ұстаным.

а) Сұрақ қоя білу және сұраққа жауап бере білу. ә) Өзара диалог құра отырып, сұхбаттасу.

б) Пікірлесу, әңгімелесу.

Презентация – оқу материалымен жұмыс істеудің барлық кезеңі.

Презентацияға материалдың өзі, яғни оны енгізу жолдары, осы жолдар пайдалану амалдары. Бұл кезде оқушылардың жас мөлшері, сыныптағы оқушылардың қабілеті және материалды қабылдауы есепке алынады.

Мысалы; топпен оқыту әдісі мен дара оқыту ба- стауыш сыныптарынан бастап жоғарғы сыныптарда қолданады.

Бастауыш сыныптарда көбінесе ойын әдістері мен суретпен жұмыс істейді, қысқаша диалог құрып, өзара әңгімелеседі.

Орта буынды сыныптарда оқушыларға көбінесе тақырып сызба түрінде беріліп, олар сөздік қорын пай- даланып және грамматикалық ережелерді қолданып сөйлем құрайды, әңгіме құрайды.

Жоғарғы сыныптарда оқушылардың өз бетіменен жұмыс істеуіне көп көңіл бөлінеді.

Мұғалім оқушыларды оқу бөлімінің жалпы құрлымымен, оның мақсат- міндеттерімен танысты- рады.

Сөйлесу бөлімінде танымдық процессі сыныпта негізінен 2-6 адамнан шағын топтарға бөлу арқылы оқушылардың өзара әрекет етуіне құрылған.

Оқушылардың танымдық қызметі әрбір оқушының әр берілген оқу материалдарын сабақта тыңдалым, айтылым, жазылым, оқылым мүмкіндігі болатындай етіп құрылған.

Модульдің қорытынды бөлімі – бақылау. Бақылау жұмыстары; мәтін бойынша жұмыс. Сабақта мұғалім қандай жұмыстар атқарады.

1. Сабақтың мақсаттары мен міндеттерін әрбір оқушының қабылдауына, түсінуіне ерекше көңіл бөледі.
2. Оқушыларға бағыт бағдар бере отырып, мәтінді меңгертеді.
3. Топтаса отырып, мәтінмен жұыс жасауға мүмкіндік жасайды.
4. Мәтіді тірек сызба арқылы талдай білуге үйретеді.
5. Оқушылардың қабілетіне қарай тапсырма береді.
6. Тақырып бойынша өз ойларын дұрыс жекізе білуге баулу, сауатты жазуға баулу.
7. Оқушылардың бір-бірімен диалог құру арқылы сұхбаттасуына көмектесу.

Оқушы сабақ барысында нені меңгеру керек?

1. Оқушылар сабақ барысында топқа бөліну арқылы, өз қабілеттеріне қарай мәтінді әңгімелеп беру
2. Сөз тіркестері мен сөйлемдерді дұрыс пайдала- на білу.
3. Грамматикалық ережелердің жасалу жолдарын еске сақтап дұрыс пайдалана білу.
4. Тірек сызба арқылы сөйлем құрап әңгімелей білу.
5. Сұрақтарға жауап бере біл.

«Тілдердің үштұғырлылығы» мәдени-ұлттық жобасы, «Қазақстан — 2050 стратегиясы» және Елбасының жыл сайынғы Қазақстан халқына Жолдауында көрсетілген нақты міндеттер мен тапсырмалардың нәтижесінде жүзеге асырылған іс- шаралардың атқарылуы ана тіліміздің кең қолданысқа ие болуына басты тірек болып отыр. Қазіргі уақытта мекемелердегі іс қағаздары мемлекеттік тілде жүргізіліп, қазақ тілін жетік меңгерген өзге ұлт өкілдерінің саны күн санап артып, көңілге қуаныш ұялатуда. Бұл – біздің тәуелсіздігіміздің басты белгісі. Өзінің ана тілі, ұлттық болмысы болмаған ел өз алдына мемлекет болып өмір сүре алмайды. Жер бетіндегі бүкіл халық атаулы тәуелсіз болуға, өзінің ұлттық болмысын, ана тілін сақтап қалуға тырыса- ды. Ел болашағы жастардың қолында болғандықтан, кіші буынды отансүйгіштікке баулып, елін, жерін, ана тілін сүйетін азаматтар етіп тәрбиелеу – біздің бүгінгі міндет. Ел намысын қорғап, қазіргі жаһандану заманында бүкіләлемдік бәсекелестікке сай болған азамат өз елінің тарихы мен тілін қадірлей біледі деген сенімдеміз. Тілдің, елдің тағдыры барлығы жастардың қолында болғандықтан, қазақ тілі пәнінің оқытылуына баса көңіл бөлуіміз керек.

Жаңартылған білім беру жүйесі бойынша білім са- ласына қойылатын талаптардың бірі болып оқушының алған теориялық білімін игеріп, кәдеге жарата білуі саналады. Жан-жақты білімді, іскерлік дағдылары қалыптасқан, ерік-жігері мол, бәсекеге қабілетті жеке тұлғаны даярлап шығару – басты мақсат. Әсіресе, қазіргі кезде тіл сабақтарын оқытудың нәтижесі көп сұралады. Тіл сабақтарында оқушылардың коммуникативтік құзыреттіліктерін дамыту маңызды болып табылады. Коммуникативтік құзыреттілік дегеніміз, қарапайым тілмен айтқанда, оқушының қазақ тілі пәнінде алған білімін жаттанды оқымай, тілдік және қатысымдық тәсілдерді орнымен байла- ныстыра отырып қолдануы. Оқушы сабақ материа- лын айналасындағы адамдармен, түрлі ситуациялық жағдайлармен байланыста меңгереді.

Өз тәжірибемізде оқушылардың қазақ тілінен коммуникативтік құзыреттіліктерін қалыптастырып, дамытуды басты назарда ұстанамыз. Тіл сабақтарында коммуникативтік құзыреттіліктің негізгі 4 түрі көрсетіледі:

1. Грамматикалық құзыреттілік;
2. Оқырмандық құзыреттілік;
3. Стратегиялық құзыреттілік;
4. Мәдени-танымдық құзыреттілік.

Жоғарыда аталған құзыреттіліктер төмендегідей ерекшеліктерге ие:

* + Грамматикалық құзыреттілік – оқушылардың ережелерді оқып, жаттауы, талдауы;
	+ Оқырмандық құзыреттілік – мәтіндерді түсіну, талдау;
	+ Стратегиялық құзыреттілік – адамдармен диалогке түсе білу, диалогті жалғастыру;
	+ Мәдени-танымдық құзыреттілік – үйреніп отырған тілдің негізгі қолданушысы болып санала- тын халықтың мәдениетін, ұлттық ерекшеліктерін

білу.

Оқушылардың тілдік дағдыларын жетілдіру олардың жеке тұлға ретінде дамуына орасан зор ықпалын тигізеді. Коммуникативтік құзыреттілігі қалыптасқан тұлға қазіргі қоғамда жоғары белсенділікке ие. Өз ойын еркін жеткізе білетін, қоғамда өзгелермен тіл табыса алатын, көпшілік ал- дында әдеби тілде тартымды сөйлеп, жағымды орта қалыптастыра білетін тұлға өмірден өз орнын таба ала- ды. Сол себепті оқушылардың оқу сауаттылықтарын жетілдіріп, оқырмандық мәдениетін қалыптастыру қажет.

Тілдік дағды негізінен төрт түрлі жолмен қалыптасып дамиды: айтылым, тыңдалым, оқылым және жазылым. Бұлардың барлығы қосылып кел- генде, оқушының тұтастай коммуникативтік құзыреттілігі дамуының көрсеткіші болып санала- ды. Оқушылардың тілдік дағдысын дамыту негізінен алғанда, қазақ тілі мен әдебиеті пәндері негізінде жүзеге асады.

Коммуникативтік құзыреттілікті қалыптастыруда қатысымдық тәсілдің төмендегідей жолдары қолданылады:

* Тыңдалым;
* Оқылым;
* Айтылым.
* Жазылым.

Материалды еркін меңгеріп, ауызша және жазба- ша қарым-қатынасқа түсе білуде бұл аталғандардың барлығының маңызы зор.

Оқылым мен тыңдалым бөліктерінде негізгі ны- сан – мәтін. Әңгімелеу, сипаттау, пайымдау мәтіндері өзінің мазмұны мен құрылымы бойынша оқушының жас ерекшелігіне сай және танымдық-тағылымдық мәні зор болуы керек. Мәтін бойынша ұсынылатын тапсырмалар реті төмендегідей болып келеді:

Оқылым тапсырмалары:

* мәтіндегі басты тірек сөздерді тап;
* мәтіндегі негізгі ойды анықта;
* мәтіндегі қосымша ақпаратты анықта;
* мәтіндегі маңызды емес ақпаратты тап;
* мәтін соңындағы тест тапсырмаларын орын-

да;

* мәтін бойынша сұрақ (жуан-жіңішке, негізгі- жетекші) әзірле;
* сұрақтарға мәтін негізінде жауап бер. Оқылым тапсырмалары оқушының мәтінді, жал-

пы ұсынылған ақпаратты түсіну деңгейін танытады. Сөздік қоры қалыптасады, термин сөздерді білу, мәтін авторының мақсатын таба білу, негізгі идеяны түсіне білу, көзқарас қалыптастыру, оқиғаның себебін таба білу дағдылары, мәтіндегі ақпаратты немесе мәтінді классификациялау, дәлелдеу дағдылары дамиды, сөйлемді басқаша өзгертіп айта алады, мәтіннен де- тальдарды таба алады.

Тыңдалымда шағын монологтер мен шағын диа- логтер беруге болады.

Қысқа диалог; Шағын диалог; Монолог.

Ұсынылатын тапсырмалар реті диалог, монолог мазмұнына байланысты қойылады. Тыңдалым тап- сырмалары оқушыларды мұқияттылыққа, сөзге ден қоюға және тез арада қабылдап, бірден жауап беруге жаттықтырады.

Айтылым бөлігінде оқушылардың ауызекі сөйлеу дағдыларын дамыту көзделеді. Белгілі тақырып төңірегінде түрлі сұхбаттар жүргізу маңызды. Бұл оқушылардың өз ойын жеткізуге талпындырады.

Жазылым тапсырмаларында құттықтау жазу, тізім жасау, хат жазу, эссе жазу жиі қолданылады. Белгілі бір хабарды қағаз бетіне түсіруге арналған бұл бөлім оқушылардың жазу мәдениетін ғана жетілдіріп қоймай, ойын жинақтай білуге жетелейді.

Оқушылардың тілдік дағдыларын жетілдіру қазақ тілі мен әдебиеті пәнінде мәтінді, көркем шығарманы оқу және соның негізінде жоғарыда ұсынылғандай тапсырмаларды орындаумен шектелмейді. Қазіргі жаңартылған білім беру бағдарламасы бойынша оқытудың интербелсенді әдісі қолданылатыны белгілі. Бұл әдіс-тәсілдерді қолдану оқушылардың оқу сауаттылықтарының ар- туына, тілдік дағдыларының дами түсуіне тікелей әсерін тигізеді. Өйткені интербелсенді әдістеме қарым-қатынастың мейлінше мол ауқымын қамтиды. Мұғалім мен оқушылар арасындағы қатынастан өзге, жұптық жұмыс, топтық жұмыстардың оқушылардың коммуникативтік құзыреттіліктерін арттырудағы маңызы зор. Атап айтар болсақ, бірлескен жұмыстар (жұптық, топтық, ұжымдық), рөлдік және іскерлік ой- ындар, пікірталастар, ақпараттың әртүрлі көздерімен жұмыс жасау, интервью, сауалнама т.б.

Интербелсенді әдістің оқушылардың тілдік дағдыларын дамытуының жолдары:

* өз идеялары мен әрекеттерін талдау және оларға баға беру;
* ақпаратты өздігімен түсініп, жан-жақты тал- дап, таңдап алу;
* пікірталастарға қатысып, өз ойы мен пікірін дәлелдеу.

Жаңартылған білім беру бағдарламасы бойынша оқытудағы әдіс-тәсілдердің арасында төмендегілерді оқушылардың тілдік дағдысын жетілдіретін тәсілдер ретінде атап көрсетуге болады және оны барлық пәнде жетекші әдістер қатарында қолдануға болады:

«А Ә Б В», «А, В, С», «Аквариум» әдісі, «Айналмалы бекеттер», «Ара ұясы техникасы», «Коллаж әңгіме» әдісі, «Жағымды, жағымсыз, даулы» әдісі, «Суретті әңгімеле» әдісі, «Данышпан үкілер», «Кезбе тілші»,

т.б. Бұндай әдіс-тәсілдердің саны өте көп. Кез кел- ген сабақта аталған тәсілдерді түрлендіре отырып қолдану оқушылардың оқу, тыңдау арқылы түсіну және ойын жеткізе білу, жазу дағдыларын дамытады, ойлау қабілеттерін жетілдіреді.

Қазақ тілі сабағында коммуникативтік құзыреттілігін анықтау барысында төмендегідей үлгіде бақылау тапсырмаларын орындатамын:

1. Лексика-грамматикалық құзыреттілік: тест арқылы бағаланады немесе өздері құрастырып жазған мәтіндердің грамматикалық тұрғыдан сауаттылығы тексеріледі.
2. Тыңдалым. Бұл кезеңде оқушылар аудиожаз- баларды тыңдайды және соның негізінде төмендегідей тапсырмаларды орындайды:

а) мәтіннен түсінгенін өз сөзімен баяндап береді; ә) мәтін негізінде сұрақтарға жауап береді.

(мұғалім – оқушы, оқушы-оқушы);

ә) мәтін мазмұны бойынша тест сұрақтарына жа- уап береді.

Бұл тапсырмалар арқылы оқушылардың стратегиялық құзыреттілігін анықтай аламыз.

1. Оқылым. Оқушыларға тақырыпқа байла- нысты мәтін үлестіріліп беріледі. Мәтінді мұқият оқығаннан кейін, белгілі бір уақыт ішінде тест сұрақтарына жауап беріп үлгерулері керек.
2. Жазылым тапсырмалары:
	* диктант жазу;
	* мазмұндама жазу;
	* шығарма жазу;
	* эссе жазу;
	* әр түрлі әдіс-тәсілдерді пайдалана отырып, тақырыпқа байланысты мәтіндер құрастыру (сурет бойынша, тірек сөздер арқылы, түрлі ситуациялық жағдаяттарды шешу, т.б.).

Тапсырмаларды сынып оқушыларының жас ерекшелігіне, білім деңгейіне сәйкес түрлендіріп отыруға болады.

Коммуникативтік құзыреттілікті дамытуға бағытталған жұмыс түрлері тіл үйренушілердің ауызекі сөйлеу тілін меңгеруге, сауатты жазуға, жан-жағындағы адамдармен тіл табыса білуге, жеке тұлғаның құзыреттілігін қалыптастыруға өзіндік әсерін тигізеді.

Қазіргі кезде өз заманының талабына сай, жан- жақты ойлай білетін, коммуникативтік құзыреттілігі жоғары, бәсекелестікке қабілетті тұлғаларды тәрбиелеп шығару – заман талабы.